Velura filepito

La velura filepitoOrnitologia taksonomio. () estas birdospecio el la familio de filepitedoj. Ĝi estas endemia de Madagaskaro.

Taksonomio
Laŭ AviListAviList v2025, konsultita la 18-an de jan. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Philepittidae - filepitedoj
Philepitta Geoffroy Saint-Hilaire, I, 1838 - filepito
Philepitta castanea (Müller, PLS, 1776) - velura filepito

Etimologio
La scienca genra nomo Philepitta estas vortokunfando de du genroj, la eksa genro Philedon (el melifagedoj) kaj Pitta (pito) pro similecoj. La specia epiteto castanea latine signifas "kaŝtankolora", pro la bruneca koloro de la supraj partoj de la inoBirds of the World, Velvet Asity..

Priskribo
maldekstra|eta||240ra|Ilustraĵo de J. G. Keulemans (1868), reprodukta masklo (supre), nereprodukta masklo (sube), ino (live)

Masklo kaj ino estas ambaŭ similaj laŭ grandeco sed havas fortan seksan duformismon.

La plenkreska ino havas obtuze verdajn suprajn partojn kun brun-olivaj flugiloj kaj vosto. Ĝiaj subaj partoj estas malhel-olivaj kaj markitaj per pale flavaverdaj strioj. La orelkovriloj estas malhele olivecaj, kun kremkolora strio kiu etendiĝas de la bazo de la beko. La beko estas nigra kaj la okuloj estas malhelbrunaj. Junulo similas al la plenkreska ino.

La nereproduktaj maskloj havas nigran gorĝon, kun la plej multaj plumoj havas olivecajn pintojn, precipe ĉe la flugiloj, brusto kaj ventro. Dum la reprodukta sezono, la verdaj pintoj malaperas, kaj la plumoj fariĝas velure nigraj. Reproduktaj maskloj ankaŭ evoluigas flavan makulon ĉe la rando de la subflugilaj kovriloj kaj alulo, kvankam ne rimarkeblan kiam la masklo sidas. Krome, reproduktantaj maskloj havas paron da brile verdaj, karnaj karunkloj super la okuloj markita per mallarĝa blua linio videbla nur kiam la karunkloj estas levitaj. La grando kaj formo de la karunkloj varias inter la individuaj maskloj.

Disvastiĝo kaj habitato
La velura filepito estas endemia de Madagaskaro kaj estas distribuita laŭlonge de la eosta flanko kaj norduesta angulo de la insulo, inter marnivelo kaj altitudo de 1 800 m. Ĝi estas ofte trovebla en la nacia parko Ranomafana (sudeosta Madagaskaro) kaj la monta pluvarbaro de la Duoninsulo Masola (norduesta Madagaskaro).

Veluraj filepitoj vivas en subtropika aŭ tropika humidaj malaltebenaĵaj arbaroj. Pli specife, ili loĝas en praaj kaj sekundaraj pluvarbaroj, same kiel arbarkovritaj areoj limantaj teritoriojn trafitajn de homa ĝenado (apudaj degraditaj pluvarbaroj).

Referencoj

Kategorio:Filepitedoj
Kategorio:Paseroformaj
Kategorio:Birdoj de Madagaskaro
Kategorio:Birdoj de Afriko